uriensuur te hoog | Health24
Posted by: Ria Basson | 2011/11/15
uriensuur te hoog
Kan u asb vir my help met wat ek mag en nie mag eet vir ''n hoeuriensuur probleem, enige advies en hulp sal waardeer word....sit met baie seer voete , spesiaal die hakke!!
Uriensuur is 'n afbraakproduk van chemiese stowwe wat puriene genoem word. Puriene kom voor in rooivleis, orgaanvleis (lewer, niertjies, ens), wildsvleis, vis, hoender, vleissouse en -aftreksels, ansjovis, en sekere peulgroente. Dit is ook 'n goeie idee om alkohol, veral rooi wyn, asook vrugtesappe en fruktose uit te sny, as mens aan jig ly. Groente, vrugte, brood, melk en suiwelprodukte bevat nie eintlik enige puriene nie. Ek wil voorstel dat jy 'n geregistreerde dieetkundige spreek. Die dieetkundige sal jou help met 'n individuele dieetvoorskrif om die jig te verbeter. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind.